# data[].attributes.body
Hver dag skal det lages og serveres enkle kalde og varme retter på SFO. Det skal derfor være et SFO-kjøkken med serveringsdisk ut mot skolens hjerte i tilknytning til skolekjøkkenet. Det skal være tilrettelagt for bespisning ute i skolens hjerte i tilknytning til SFO-kjøkken. Skolen skal kunne bruke kjøkkenet til spesialundervisning for mindre grupper som trenger mer praktisk tilnærming. I tillegg skal SFO-kjøkkenet kunne leies ut til eksterne aktører.

SFO-kjøkkenet skal ha plass til at fire-fem personer kan arbeide der samtidig – to voksne og tre elever. Kjøkkenet må ha integrerte steke/kokeplater/induksjon, minst 80 cm, med avtrekk. Kokemuligheter og tilhørende arbeidsstasjon kan plasseres på øy midt i kjøkkenet eller langs vegg. Det skal være to stekeovner som monteres på vegg i arbeidshøyde, slik at ovnene er enkle å betjene. Eventuelle høyskap skal være integrerte løsninger, og føres opp til tak for å unngå støvdeponering. Det skal være egne skaphyller for utstyr og servise, og god benkeplass for at flere kan arbeide samtidig med tilbereding og anretning av mat. I kjøkkenet må det være dobbel vask med avrenningsrist og en industri-oppvaskmaskin. Det skal være plass til 2 kjøleskap og 2 fryseskap.

Det skal være mulig å lagre tørrvarer i SFO-kjøkkenet. Dette kan utformes som en nisje/krok eller som uttrekkbare skap og skuffer. Dette skal ikke kunne benyttes av skolekjøkken. Vaskesøylen på skolekjøkkenet må kunne sambrukes av SFO-kjøkkenet og av skolekjøkkenet.

SFO-kjøkkenet skal ha luke og disk ut mot kantineområdet i allrommet. Luken må kunne stenges med for eksempel rulleport eller gitter. Disken må ha god kapasitet, så flere kan handle samtidig, og det skal være plass til to kasser. Ved disken må det være en rekke strømuttak til mikrobølgeovn, vaffeljern, vannkokere, kaffemaskin med mer.

Det må være tydelige skiller mellom skitne og rene soner Det skal være en funksjonell og integrert løsning for sortering av avfall.

Det må være en god løsning for rydding i kantinen, for eksempel ryddestasjon med tralle. Bakker med skittent dekketøy trilles inn fra kantineområdet til vaskebenk, og vasket dekketøy plasseres i rene bakker som settes rett i rene traller. Det skal derfor være plass til en ren og en skitten tralle i tilknytning til vaskeområdet i kjøkkenet. Her må det lages en løsning som ikke bryter ren/skitten sone.

Det er ønskelig med transparente løsninger, slik at man kan se deler av kjøkkenet og driften fra kantineområdet.

Det skal være hovedstrømbryter i SFO-kjøkken.

8.3.3 Varelevering til kjøkkenfunksjoner

Det må være enkelt å transportere varer på tralle fra varemottak til begge kjøkken. Transportruten må ha brede dører, og det må være god klaring til vegger slik at faren for støt og skader reduseres.

# data[].attributes.body
8.3 Skolekjøkken og SFO-/kantinekjøkken

Anlegget skal ha et skolekjøkken til mat og helse-faget. I tillegg skal bygget inneholde et mindre kjøkken som skal benyttes av SFO, spesialpedagogisk avdeling («Basen»), som kantinekjøkken i forbindelse med utleie. SFO-kjøkkenet skal derfor ligge i tilknytning til SFO, spesialpedagogisk avdeling og kantineområdet i allrommet.

Det er ønskelig med nærhet mellom skolekjøkkenet og SFO-kjøkkenet slik at begge kjøkken kan benyttes ved større tilstelninger. Bespisning skal skje i kantineområdet i allrommet/skolens hjerte, rett utenfor SFO-kjøkkenet. SFO-kjøkkenet skal kunne leies ut ved arrangementer i idrettshall og skolens hjerte.

8.3.1 Skolekjøkken

Skolekjøkkenet skal fungere som opplæringsrom i undervisningsfaget «mat og helse». Rommet skal dekke inn funksjonene for matlaging, og må utformes i tråd med gjeldende krav til hygiene for produksjon av mat i skolesammenheng.

Undervisningen i mat og helse foregår i halv klasse med én lærer til stede. Det skal derfor være plass til inntil 16 elever fordelt på 4 arbeidsstasjoner med 4 elever per stasjon. I tillegg skal det være en demonstrasjonsbenk. En av stasjonene skal være universelt utformet med hev/senkefunksjon. Dette kan gjerne være lærer sin demonstrasjonsbenk. Denne må plasseres slik at elevene har god sikt til det som demonstreres. Demobenken trenger ikke så mye skapplass under.

Hver elevgruppe skal ha tilgang til en bestemt sone for å koke/steke, anretning og oppvask. Det skal være kvalitetsinnredning med robuste flater som tåler hard bruk. Over stekesonene skal det være avtrekk. To stasjoner kan gjerne dele avtrekk. I tillegg trengs skap og skuffer til hver arbeidsstasjon. Disse kan plasseres langs en vegg som underskap i arbeidsstasjonene, i kombinasjon med øyer. Det skal være en funksjonell og integrert løsning for sortering av avfall.

Elever skal på egen hånd klare å hente fram utstyr, matvarer og servise som skal brukes til matlagingen eller servering. Elever skal i størst mulig grad være selvhjulpne. Eventuelle høyskap skal være integrerte løsninger og føres opp til tak for å unngå støvdeponering. I skolekjøkkenet skal det være plass til en oppvaskmaskin av typen industrioppvaskmaskin (ikke steamer). Det skal være en lærerstyrt hovedstrømbryter til alle stasjonene.

I skolekjøkkenet skal det være lager for tørrvarer. Dette kan løses i uttrekkbare skap og skuffer, eller som en nisje i rommet. Skolekjøkkenet skal i tillegg ha plass til 2 kjøleskap og 2 fryseskap og vaskesøyle med vaskemaskin og tørketrommel.

Spise/formidlingssone: Det skal være plass til bespisning og teoriundervisning for 16 elever i skolekjøkkenet. I tilknytning til spiseplassen skal det være en digital tavle som er synlig både fra elevenes spiseplass og fra arbeidsstasjonene. Det er ønskelig med tilgang til utendørs spiseplass med bord og stoler/benker, og en kioskluke med utsalgsfunksjon ut mot uteområdet og fellesområdet.

# data[].attributes.body
Erfaringsmessig er det ikke mulig å gjennomføre undervisning med ulike klasser hvis vi kan høre hverandre. Gym = støy

# data[].attributes.body
1 skillevegg på midten

# data[].attributes.body
13.5 Mulighet for ulik halldeling

Idrettshallen skal kunne deles i tre like store flater med heisevegger. Delingen skal ikke forringe rommene eller akustikken i noen av delene av hallen. Delingen skal ikke påvirke rømningskonsept eller maks antall personer i hall. Mobil skillevegg må være solid, og det skal være tett duk på hele veggen. Den må være utformet slik at to elever kan treffe hverandre i fart fra hver side av skilleveggen uten risiko for personskade. Soliditet gjelder både veggmaterialet og de mekaniske elementene. Skilleveggen skal være motordrevet med styring som bare er tilgjengelig for personer som er gitt adgang til systemet. Det skal være mulig å bevege seg mellom saldelene når veggen er nede.

13.6 Faste installasjoner, apparater og utstyr

I idrettshallen skal det være areal til faste installasjoner som:

▪ Vannuttak for å fylle på drikkeflasker i idrettshallen.

▪ Digitalt ur og måltavle

▪ Integrert musikkanlegg. Ønskelig med system der en kan velge å bruke høyttalere for hele salen eller bare deler/saldeler.

▪ 2 basketkurver x 2 (i to halldeler), må være justerbar høyde: 2,65 m - 3,05 m.

▪ 2 basketkurver full bane – langbane

▪ Det skal være en funksjonell løsning for plassering og festing av 2 håndballmål, ett i hver ende,

▪ 1 oppsett for volleyball (ikke i midten), Feste i gulv for volleyballnett

▪ Plassering og oppsett av faste installasjoner/apparater nevnt ovenfor planlegges i samspillsfasen fram til forprosjektet.

▪ 2 ordinære håndballmål, ett i hver ende. Disse skal være utfellbare/nedsenkbare fra vegg, men må ta hensyn til sikkerhetssonen rundt målene.

▪ Nett bak håndballmålene (nedsenkbare).

▪ Ribbevegger, innfelt i vegg, 6 ribbevegger i hver av saldelene

▪ Bom som er festet i vegg og tak. Den skal være nedsenkbar. Bommen skal være minst 3,5 meter.

▪ 2 nedsenkbare tjukkaser fra vegg (heise-senke-funksjon)

13.12 Garderober

Totalt skal det være to sett garderober, altså fire garderober med hvert sitt dusjrom og tilhørende toaletter, i hallen.

Garderober skal være universelt utformet og hver garderobe skal dimensjoneres for 20 personer. Fra garderober skal det være enkel tilgang til alle tre saldeler. Elever skal ikke måtte gå i en lang korridor for å komme fra sal til garderobe. Utforming av garderober og dusjer må ta hensyn til samtidig bruk av begge kjønn i alle saldeler. Det skal tilrettelegges for at den enkelte skal dusje noe skjermet. Det skal ikke være egne garderober for uteanlegg, men alle garderobene skal ha enkel adkomst til uteareal. Alle garderober skal ligge samlet.

I hele garderobeanlegget skal det anvendes gulv som er slitesterke, enkle å rengjøre, og som ikke tar opp i seg lukt eller urenheter. Garderober og dusj skal løses på en rasjonell måte og alle inngangs- og utgangsdører fra garderober skal ha sluser som hindrer innsyn. Det skal i plantegning vises av leverandør at krav til garderobe oppfylles. Alle innvendige vegger skal leveres med slagtålig overflate.

Garderober skal ha benk og knaggrekke for 25 personer. Det skal være vegghengte sittebenker utført i robust materiale. Alt av utstyr generelt skal monteres på vegg og være løftet opp fra gulv (skal ikke hindre trykkspyling).

Se ellers Teknisk program for gulv- og veggoverflater i garderobe, dusj og WC.

Dusj

Det er behov for 8 dusjsoner per garderobe. Det skal være en halvvegg midt i rommet som gjør at man kan dusje noe skjermet, og slik at det ikke er direkte innsyn til dusjene når en kommer inn fra garderoben. Knaggrekke for håndduker kan henge på halvveggen. En av dusjene i hver garderobe må være universelt utformet.

WC garderobe

Alt sanitærutstyr skal være vegghengt og leveres i porselen av god kvalitet som tåler robust bruk.

# data[].attributes.body
8.2 Musikkavdeling

Musikkavdelingen skal bestå av ulike rom som skal disponeres av barneskolen og kulturskolen, men også av andre eksterne brukere som for eksempel korps, band, ungdomsklubb med mer. I tillegg kan andre som leier bygget til konserter eller forestillinger benytte deler av musikkavdelingen i forbindelse med scene og back stage. Rommene skal kunne brukes i sammenheng med hverandre, samtidig som det er behov for å benytte rom uavhengig av hverandre. I hele musikkavdelingen skal det være mulig å dimme for lys, og omkringliggende funksjoner må skjermes for lyd fra musikkavdelingen.

Musikkrommet skal ha dagslys, men kunne fungere som blackboks. Blackboksen vil bli brukt til både teoretisk og praktisk undervisning, øving på musikk, dans og drama, og fremføringer. Dans, teoriundervisning og øving på instrument kunne foregå i ulike rom til samme tid, uten å forstyrre hverandre, hverken støy- eller trafikkmessig. Musikkrom/blackboks og øvingsrom må derfor ha gode akustiske løsninger. Her henvises det til NS 8175:2012 og NS 1878:2012.

I tillegg til blackboks skal det være to øvingsrom og lager. Det er ønskelig med transparente løsninger som sikrer god kontakt mellom blackboks og øvingsrom, slik at lærer enkelt kan ha oversikt over elevene. Veggene i musikk- og øvingsrom må lages slik at det er enkelt å henge opp instrumenter, hyller m.m. etter behov. Takhøyden i blackboxen må være slik at det er god sikt fra toppen av trappeamfiet i skolens hjerte.

8.2.1 Blackboksen – skolens musikkrom

Musikkarealenes hovedrom/blackboks skal være et undervisningsrom kjennetegnet ved at rommet:

• kan fungere som blackboks og scene ved forestillinger

• kan åpnes opp mot trappeamfiet i skolens hjerte

• har dagslys og egner seg for teoriundervisning tilrettelagt for digital/interaktiv formidling, sang, dans, musisering og komponering.

• tilrettelegges for bruk av PA-anlegg og lysrigg både i undervisningssituasjoner og som scene

• har rikelig med strømpunkter til instrumenter, forsterkere, lys og mikrofoner

8.2.2 Øvingsrom

Øvingsrom 1: skal kunne fungere som backstage for blackboks.

Her må være:

• vask og speil

• plass til oppbevaring av kostymer ved forestillinger

• langs én av veggene er det ønskelig med fastmontert speil med tilhørende bord/hylle og lys slik at det kan fungere som sminkeområde.

• atkomst fra blackboksen, men det skal også være mulig å benytte rommet uten å gå via blackboksen.

Øvingsrom 2: skal brukes som øvecelle, med plass til 4-5 personer. Akustikk og tilkomst må være tilpasset dette.

I begge øvingsrommene skal det være rikelig med strømuttak som gjør det enkelt å koble til instrumenter som krever forsterkere. Musikkrommene skal ligge samlet, med god intern sammenheng og logistikk. I hele musikkarealet skal det være mulig å dimme for lys, og omkringliggende funksjoner må skjermes for lyd fra musikkavdelingen.

8.2.3 Lager

Musikkavdelingen skal ha et lagerrom for instrumenter og utstyr. Dette skal ligge nær blackboks og de øvrige musikkrommene. En del av skolens instrumenter skal også kunne lagres i integrerte skap i undervisningsrommet og på vegg (gitarer for eksempel).

# data[].attributes.body
Saccosekker, flyttbare stoler og lignende er ofte rota til konflikt mellom elever og gir mye rot. Planlegg heller solide møbler som står på en plass (men som kan flyttes hvis behov) og som rommer mange.

# data[].attributes.headline
Det er spesielt viktig at kjøkkenet også er tilrettelagt for samisk matlaging der man kan ta inn feks reinskrotter til partering.

# data[].attributes.subject
Det er spesielt viktig at kjøkkenet også er tilrettelagt for samisk matlaging der man kan ta inn feks reinskrotter til partering.

# data[].attributes.body
For skolehelsetjeneste/miljøveileder er det et ønske at kjøkkenet til «basen» og SFO også kan være i tilknytning til et grupperom som kan være tilgjengelig for at en mindre gruppe kan lage mat.

# data[].attributes.body
Anlegget skal ha et rom for naturfag/skaperverksted med plass til inntil 25-30 elever. Rommet må ha gode lagringsmuligheter, slik at utstyr og materiell kan stå godt beskyttet når det ikke er i bruk. Det er ønskelig med tilgang til uteareal med utgangsdør til uteområdet hvis mulig. Naturfagrom/ skaperverksted bør ha nærhet til kunst og håndverkarealene.

8.5.1 Naturfagrom/skaperverksted

Naturfagrommet/skaperverksted skal brukes både som naturfagsareal og skaperverksted. Det stiller krav til smart innredning fordi det er mye læringsmateriell som skal oppbevares.

Arealet brukt som naturfagrom. I naturfagsammenheng vil arealet benyttes til formidling, kreativt arbeid, forsøk og teoriarbeid for inntil 25-30 elever. En vanlig læringsøkt består gjerne av en formidlingsøkt, utføre forsøket og skriftlig eller muntlig oppsummering. Det betyr at selv om rommet i hovedsak er et forsøksareal med høy grad av elevaktivitet, skal det også være mulig å formidle, presentere teori og demonstrere forsøk.

Naturfagrommet/skaperverkstedet er et spesialrom for forsøk hvor enkle eksperimenter i fysikk, kjemi, biologi, matematikk og teknologi skal gjennomføres. Disse kan ha svært ulik karakter. Enkelte forsøk innebærer arbeid med stoffer og væsker, temperatur og gasser. Andre krever stor gulvplass, for eksempel når det gjelder øvelser som omhandler energi og bevegelse. Enkelte øvelser kan innebære en viss form for risiko med tanke på søl og sikkerhet. Rommet må også kunne blendes for å gjøre forsøk med lys. Det er ønskelig å finne gode transparente løsninger som tillater arealer til utstilling av konkreter som igjen kan bidra til å pirre nysgjerrigheten til forbipasserende utenfor undervisningsrommet.

Formidlingsfunksjonen og demonstrasjonsbenken skal utformes slik at det er mulig for alle elevene å se læreren, og det som demonstreres. Demonstrasjonsbenken må utformes med god arbeidsflate i solid materiale, samt tilrettelegges med vann og avløp, strøm, avtrekk og nødvendig skjerming. Bruk av digitale hjelpemidler er sentralt i arbeidet med naturfag, og formidlingsfunksjonen må tilrettelegges for utstrakt bruk av hjelpemidler som digital lupe/mikroskop, pc og digital tavle. Det må være god tilgang til nett og strøm for bruk av PC. I rommene må det avsettes veggplass til, og kables for, digital/interaktiv tavle/skjerm.

Arbeidsstasjonene skal utformes med plass til grupper på 4-5 som jobber sammen. I alt skal det være fire mobile elevstasjoner. Disse kan plasseres langs ene langveggen når man trenger mye gulvplass. Elevene må ha tilgang på vann og strøm, men det må ikke være en del av de mobile stasjonene. Vasker og arbeidsbenk kan plasseres langs vegg for å få et mest mulig fleksibelt rom. Det bør være mulighet for å ha både likestrøm og vekselstrøm der de skal gjøre forsøk.

I rommet skal det også være et formidlingsareal, atskilt fra aktivitetssonen. I tilknytning til denne må det være en demonstrasjonsbenk. Lærerens demonstrasjonsbenk skal også kunne benyttes som arbeidsstasjon for en gruppe elever, slik at det totalt blir fem mulige arbeidsstasjoner. Demonstrasjonsbenken skal ha tilgang strømtilgang, nærhet til vask og ha hev-senkefunksjon/ universell utforming. Her må også være digital tavle/skjerm.

Arealet utformes slik at muligheten for uhell minimeres, og at en har oversikt. Avdelingen skal ikke ligge under bakkenivå av hensynet til eventuelt arbeid med tyngre gasser. Avtrekksystemet skal være separat og ikke en del av byggets ventilasjonsanlegg. Brannslukkeutstyr må være lett tilgjengelig. Det skal være en hovedbryter for strømforsyningen til forsøksstasjonene, og stoppekran for vann hvis det legges inn på hver stasjon. Alle overflater i naturfagrom må tåle varme, vann og kjemikaliesøl – det gjelder bord, benker, vegger og gulv. Det må ikke installeres nøddusj i kombinasjonssøyle, men det skal være tilgjengelig nøddusj på plastflasker i førstehjelpsskap. Det er ønskelig med et utendørs planterom/vekstrom i tilknytning til dette rommet.

Det er avgjørende at rommet er så fleksibelt at det hele veien kan være i utvikling og fornying. Når rommet skal brukes som skaperverksted, innebærer det formidling og kreativt arbeid. Rommet har mye til felles med Kunst og håndverk og det er ønskelig med nærhet til kunst og håndverksrommene.

Et skaperverksted (makerspace, teknologiverksted) er et areal utformet for å lage, lære om, utforske, utvikle og dele ulike teknologiske verktøy, programmer og «leketøy». Dette kan for eksempel være å bygge roboter med Lego WeDo, lære seg koding, bygge heisekraner for å forstå hvordan hydraulikk fungerer, konstruere figurer og hjelpemidler som printes ut i 3D-printere, programmere og fly droner, bruke VR-briller slik at klassen kan «reise» sammen et sted, utforske geografi, topografi og kart i en augumented reality sandbox, spille Mindcraft og mye mer. Rommet skal også ha plass til vinylkutter, varmepresse og varmepresse. Rommet er en blanding av naturfag, teknologi og design, sløyd og IKT. Det som er aktuelle aktiviteter i 2025 er nødvendigvis ikke lenger aktuelt i 2035, det er derfor avgjørende at rommet er så fleksibelt som mulig, slik at det hele veien kan videreutvikles og fornyes av brukerne. Rommet skal også lett kunne ommøbleres i løpet av en økt.

Undervisningen preges gjerne av mye aktivitet på gulvet. Det trengs derfor en stor gulvflate som elevene kan jobbe på. Elevene jobber ofte i par eller mindre grupper og trenger plass til å bygge, dokumentere arbeidet med en digital enhet som for eksempel nettbrett, teste ut om det de bygger virker, justere og videreutvikle. I tillegg trengs arbeidsbord på hjul i ulike størrelser, gjerne med senk/hev-mulighet, som kan plasseres langs veggene i rommet. Det skal være oppheng for digitale tavler/skjermer og magnetiske skrivevegger på flere av veggene. Det er bruk for svært mye lagringsplass, i plassbygde skap, hyller og skuffer rundt om i rommet. Her må det være gode integrerte løsninger, med noe lagringsplass som er åpent for elevene (for eksempel glassfronter i skap) og andre løsninger som kun lærer har tilgang til.

Elevene vil bruke digitale enheter og ulike teknologiske verktøy og maskiner i dette rommet, og det må derfor være rikelig med strømuttak. Det må også være strømuttak med egne og egnede kurser beregnet til større maskiner. Det skal også være en vaskerenne for 4 elever og en arbeidsbenk med vask.

Rommet må være lyst og trivelig, med mulighet for blending. Det er ønskelig med noen transparente løsninger, slik at man kan se inn i rommet fra området utenfor. Kanskje i kombinasjon med oppbevaring av noe utstyr som pirrer nysgjerrigheten til elevene. Hvis rommet plasseres i første etasje er det ønskelig med direkte utgang ut.

Eksempel på utstyr som vil bli plassert og brukt i skaperverkstedet fra oppstart av er 3D-printere, fres, lodding, ulike robotsett (Lego Wedo, EV3, NX3), hydraulikk, augumented reality sandbox (utvidet virkelighet sandkasse), forskjellige modeller av teknologi, droner og mye ulikt verktøy.

8.5.2 Lager og forberedelse

Naturfagrom/skaperverksted trenger en del utstyr som skal oppbevares i et forberedelsesrom. Det er kun lærer som skal ha tilgang til forberedelsesrommet, og det skal ikke være innsyn fra naturfagrommet. Noe utstyr skal oppbevares i låsbart kjemikalieskap med eget avtrekk i dette rommet.

Det skal også være en arbeidsbenk med integrert vask, kokeplate, avtrekk, samt plass til oppvaskmaskin, varmeskap og kjøleskap i forberedelsesrommet. Her vil en også plassere utstyr og konkreter som lærere kan låne med til andre deler av skolen. Det er derfor viktig at man ikke må gå via formidlingsareal eller forsøksareal for å få tilgang til lager/forberedelsesrom.

Noe utstyr og materiale må kunne låses inn slik at kun faglærer får tilgang til dette. I tillegg trengs lagringsplass som elever kan benytte i undervisningsrommene, for eksempel integrerte låsbare skap med glassdør. En ønsker muligheten til å stille ut/lagre noe utstyr og modeller slik at det er lett tilgjengelig for bruk samtidig som det er synlig både utenfor og i rommet. Utformingen skal bidra til å vekke nysgjerrighet, undring og inspirere elever som for eksempel går forbi naturfagavdelingen.

# data[].attributes.body
8.1 Skolebibliotek/læringsverksted/studieplass

Anlegget skal ha et sentralt plassert skolebibliotek, gjerne i tilknytning til eller som en del av skolens hjerte. Det må også ha nærhet til skolens trinnarealer. Med en slik plassering kan en utnytte fellesareal som lesekroker, og det kan enkelt arrangeres møter, bok-kafé, foredrag og liknende, og man sikrer at arealet kan benyttes av alle i skolen. Rommet skal ha utstillingsmontre (hull i veggen eller glassmonter i gulvet hvor man kan legge en bok, en rekvisitt eller liknende), og det skal være plass til å stille ut bøker slik at bokomslagene pirrer leselysten til elevene. Biblioteket skal ikke være et gjennomgangsrom, men utformingen av rommet skal være slik at forbipasserende får lyst til å gå inn. Det må være åpent og transparent med mye dagslys og vindusflater som skaper nær kontakt med naturen utenfor, og det må være mulighet til å dra stativ og møbler ut i fellesarealer. Det er viktig at rommet ikke blir sterilt utformet, men at arealene er inspirerende og fargerike, samtidig som rommet virker varmt og lunt.

Biblioteket skal være et verksted for læring, opplysning og samhandling. Det er derfor like mye et studiested og leksesone som ordinært bibliotek. Elever og lærere skal ha tilgang til digitale ressurser, og biblioteket skal være en arena for samarbeid og læring, for elever og ansatte. Det er viktig at elever kan bli inspirert, har mulighet til å jobbe på ulike digitale flater, slappe av, finne soner for gruppearbeid og soner for konsentrert stille arbeid. Der skal være arbeidsbord med lademuligheter, og soner med ulik møblering. Det kan være utformet som en mesaninetasje med intern trapp eller en form på rommet som gjør at man kan trekke seg litt unna sonene hvor det er mange tilstede. Biblioteket skal kunne brukes av hele klasser, samtidig som en skal kunne sende elever dit alene eller gruppevis.

Skolen trenger et bibliotek med mulighet for ulik møblering, som for eksempel sofagrupper, puter, lesehuler, arbeidsbord og benker. Det må være gulvplass for elevene slik at en kan sitte i en fatboy og lese stille eller med lyd på ørene. Alle bokhyller skal stå på hjul. Det må være plass til presentasjon og utstilling av bøker, søkestasjoner (stasjonær PC), selvbetjent elektronisk utlåns-/innleveringsstasjon. Videre må det være rikelig med uttak for lading av elevenes digitale enheter.

Alta barneskole med idrettsanlegg – Areal- og funksjonsbeskrivelse

Side 37

Det må være satt av areal til arbeidsplass for lærer med bibliotekansvar. Arbeidsplassen må være synlig i biblioteket, med pult, låsbare skap/skuffer og helst dagslys.

I tilknytning til biblioteket skal det være et lite lager med plass til faglitteratur, læreverk, ressursbanker med mer. Her må bøker som skal repareres kunne håndteres.

# data[].attributes.body
Idrettshall må være utstyrt med minst en (lydtett) heisvegg slik at flere klasser/grupper kan ha kroppsøving på samme tid.

# data[].attributes.body
Skolekjøkkenet må være plassert slik at det er enkelt å få inn matvarer/vareleveranser. I nærhet til heis/vareleveranse.

Den ene av de fire «elevkjøkkenet» må være utformet slik at det passer for elever i rullestol etc.

# data[].attributes.body
Den burde plasseres sentralt i rommet slik at læreren kan ha oversikt over elevene, samtidig som han kan scanne bøker/hjelpe elevene med å låne/levere inn.

# data[].attributes.body
Fint å både kunne dele i to og tre:

I to med en lydtett vegg, og i tre med to lettvegger (ikke lydtett).

# data[].attributes.body
Det bør være oversiktlig når lærer skal sitte å registrere utlån av bøker slik at vi kan se elevene samtidig.

# data[].attributes.body
Merking og mål til mini-håndballbaner. Slik at hallen kan brukes av lokale idrettslag. Mulighet for å feste disse målene.

# data[].attributes.body
Anlegget skal ha en verkstedsavdeling for undervisning i kunst og håndverk. Det kan også være av interesse for kulturskolen å tilby undervisning i deler av avdelingen. For å få en best mulig utnyttelse av spesialrommene, legges det opp til samlokalisering av disse funksjonene. Verkstedsavdelingen må derfor ha mange gode og låsbare lagringsmuligheter, slik at utstyr og elevarbeid kan stå godt beskyttet når det ikke er i bruk. Skolen skal kunne ha et helt trinn i avdelingen samtidig.

Aktivitetene i kunst og håndverk omfatter blant annet praktisk arbeid med tre, leire, tekstiler, tegning, maling, metaller og digitale eller teknologiske hjelpemidler. De ulike metodene som benyttes må ses i en helhet, slik at varierte materialer og hjelpemidler blir lett tilgjengelig. Planløsningen må være slik at elever og lærere enkelt kan forflytte seg mellom de ulike sonene/rommene i avdelingen, fortrinnsvis på samme plan i bygget, og rommene må ha nærhet til hverandre. Rommene bør ha innslag av transparens slik at lærer enkelt kan holde oppsyn med elevene selv om han/hun forflytter seg mellom rommene, og slik at eleven vet hvor lærer befinner seg når han/hun skal søke veiledning.

Kunst og håndverk er en del av den kunstneriske og kreative delen av skolebygget, noe som skal gjenspeiles i utformingen av arealene. Miljøet må virke inspirerende slik at det fremmer motivasjon og skaperglede. I avdelingen skal det være areal og inventar for utstilling av elevarbeider og andre inspirasjonskilder. Det er også ønskelig å kunne stille ut elevarbeider i skolens hjerte.

Det skal etableres areal og rom for følgende funksjoner:

▪ Ett sentralrom for arbeid med tekstil, tegning, billedkunst, bruk av digitale verktøy og formidling av teori.

▪ Lager til elevarbeid 1

▪ Ett verksted for tre og støvete aktiviteter.

▪ Ett maskinrom med lagringsplass for trevirke.

▪ Lager elevarbeid 2

▪ Ett multifunksjonsrom for arbeid med leire, maling og andre sølete aktiviteter, rommet må derfor fungere som delvis våtrom med sluk i gulv.

▪ Rom for keramikkovn

▪ Innhuk/nisje med plass til kopimaskin, printer og nødvendig utstyr til dette.

8.4.1 Sentralrom

Det skal være et sentralrom for tekstil, tegning, maling, bruk av digitale enheter og symaskiner. Rommet skal ha plass til inntil 30 elevarbeidsplasser. Det skal tilrettelegges for bruk av digitale og teknologiske verktøy. Det må derfor være nok kontaktpunkter i rommet der alle har sin digitale enhet.

Det må være god tilgang til strøm også for bruk av symaskiner. Symaskinene skal plasseres på egnet plass i rommet med mye dagslys som gir gode arbeidsforhold. I rommet må det også avsettes veggplass til, og kables for, digital/interaktiv tavle/skjerm. Det skal være integrerte løsninger for oppbevaring av elevarbeid og utstyr. De integrerte løsningene skal bestå av en kombinasjon av uttrekkbare skuffer, skap og hyller til arbeider i ulike formater. Disse må være låsbare og av god kvalitet. Det må være plass til oppbevaring av plakater og store stoffruller. Flere skap skal ha dører i glass slik at utstyr, stoffer og garn kan inspirere og gi rommet karakter. Her må være en vaskerenne for håndvask og skylling av utstyr med plass til fire elever samtidig. I rommet skal det være en «kopinisje», krok til kopimaskin. Lager for elevarbeid 1 skal ligge i tilknytning til dette rommet.

8.4.2 Verksted for trearbeid

Det skal være ett verksted for trearbeid med tregulv i anlegget. Her må det lages en god løsning slik at 25 elever kan jobbe parallelt i verkstedet. Arbeidsstasjonene kan gjerne være utformet som øyer av høvelbenker med feste for trevirke. Grupper på fire og fire er fordelaktig, slik at de også kan fungere som arbeidsbord. Det skal være til sammen fire slike stasjoner. I tilknytning til hver arbeidsøy må det være sponavsug som er egnet for planlagt bruk. I verkstedet skal det også være noen arbeidsbord eller arbeidsbenker langs vegg. Det må være plass til skap for oppbevaring av verktøy og lagerareal med plass til oppbevaring av elevarbeider. Dette skal løses i form av integrerte og robuste løsninger. Det skal være vaskerenner med fire armaturer i rommet. I rommet skal det være oppheng for digital skjerm.

8.4.3 Maskinrom og lager for treverk

Maskinrommet må ligge i tilknytning til verkstedet for trearbeid. Læreren som arbeider i maskinrommet må kunne se elevene som arbeider i treverkstedet. Maskinrommet skal ha plass til maskiner som båndsag, dreiebenk, boremaskin, kappsag, nikkesag o.l. Det må være nødvendig avtrekk over maskinene. Rommet skal ha plass til skap for nødvendig utstyr, verktøy og hylleplass til lagring av materialer som lange planker. I barneskoler er det bare lærer som bruker dette rommet.

Det er derfor viktig med transparente løsninger slik at lærer har kontakt med rom for treverksted når vedkommende er i maskinrommet. Trevirke og materiell til bruk i treverkstedet skal lagres her. Rommet skal ha en form som gjør at man kan håndtere og lagre lange planker, og langveggen må derfor være minst fire meter. Multifunksjonsrom

Multifunksjonsrommet skal ha plass til inntil 25 elever. Rommet skal kunne brukes til sølete aktiviteter som leireforming og maling, og må utrustes med følgende funksjoner:

▪ Overflater som tåler hard bruk

▪ Store arbeidsbord

▪ Gulv som tåler vannsøl

▪ Plass for oppbevaring av materiell som 3D-printer, limpistoler, maling, strykejern med mer

▪ Vaskerenne med slamutskiller. Plass for at fire elever kan vaske hender eller rengjøre utstyr samtidig

▪ Lager for elevarbeid og utstyr i integrert skap

▪ Sluk i gulv og avløpssystem som kan håndtere leireavfall uten at det stivner og tetter igjen rørsystemer når rommet står uvirksomt i for eksempel sommermånedene

▪ Integrerte skap med plass til utstyr og materialer.

8.4.4 Rom for keramikk og lager

Mindre rom for plassering av keramikkovn. Må kunne låses av. Dette rommet må ha god ventilasjon og gode forhold for tørking av keramikk. Rommet skal inneholde keramikkovn og hyller til lagring av elevarbeid.

8.4.5 Lager for elevarbeid 1 og 2

I nærheten av sentralrommet og i nærheten av treverksted/maskinrom skal det være et lagerrom for elevarbeid.

I trafikkareal i tilknytning til kunst og håndverkavdelingen skal det være muligheter for utstilling av elevarbeid. Dette kan være glassmonter, skap med glassfronter, plassbygde hyller eller nisjer, eller digitalt utstillingsformat. Det er også ønskelig med utstillingsmuligheter i skolens hjerte.

8.4.6 Andre føringer

Med tanke på både varelevering og hvordan lyd forplanter seg i bygg skal avdelingen ligge på bakkenivå. Lagerarealet for trevirke må ha en enkel tilkomst utenfra gjennom store dører/porter slik at lange planker og tunge leiresekker enkelt kan fraktes og legges på plass. Det er ønskelig med utgang til uteområdet fra kunst og håndverksavdelingen, slik at en enkelt kan ta med seg arbeid ut på et dekke som egner seg. Det skal være stor grad av transparens mellom ulike soner og rom. Støvete og skitne arealer skjermes fra rene. Alle undervisningsrom skal ha gode dagslysforhold og utsikt. Det skal tilrettelegges for avfallsstasjoner flere steder i avdelingen.

# data[].attributes.body
Materialer på arbeidsflater bør være rustfritt stål/materialer som gjør renhold enkelt og ivaretar hygiene

Det må være håndvask til hver arbeidsgruppe

# data[].attributes.body
Det er fint at man kan stille ut elevarbeid i hjertet. Eks glass-skap og/eller tavle for å henge opp kunst.

# data[].attributes.body
Ønsker å ha mindre gruppe i sløydsal, maks 16 stk.

# data[].attributes.body
Samisk duodji krever

våtrom dersom man feks skal avhåre og barke reinskinn

Kjølerom/ et rom der det er kjølig, til oppbevaring av våte reinskinn som det skal lages garvet skinn.

# data[].attributes.body
Det blir bra med stort og eget kjøkken til SFO. Spennende!